**Πρόγραμμα «Βοήθεια στο σπίτι» Δήμου Κισσάμου**

**Περιγραφή**

Το «Βοήθεια στο Σπίτι» είναι πρόγραμμα κοινωνικής προστασίας που στόχο έχει την παροχή οργανωμένης και συστηματικής φροντίδας σε άτομα τρίτης ηλικίας και σε άτομα με αναπηρία, (αισθησιοκινητικές αναπηρίες, ψυχική νόσο, νοητική υστέρηση, κ.α.).

Βασικός σκοπός του προγράμματος είναι η βελτίωση της ποιότητας ζωής και η προαγωγή της παραμονής των ατόμων τρίτης ηλικίας και των ατόμων με αναπηρία στο οικείο, φυσικό και κοινωνικό τους περιβάλλον, η διατήρηση της συνοχής της οικογένειας, η αποφυγή καταστάσεων κοινωνικού αποκλεισμού και περιθωριοποίησης για την εξασφάλιση αξιοπρεπούς και υγιούς διαβίωσης.

**Σε ποιούς απευθύνεται:**

Το πρόγραμμα απευθύνεται σε άτομα τρίτης ηλικίας και άτομα με αναπηρία.

**Παρεχόμενες Υπηρεσίες:**

Οι υπηρεσίες παρέχονται με επισκέψεις στις οικίες των ωφελουμένων κατόπιν εγγραφής στο μητρώο ωφελουμένων του προγράμματος, διενέργειας σχετικής αξιολόγησης εκτίμησης αναγκών και είναι **ΔΩΡΕΑΝ.**

**Στις παροχές του προγράμματος περιλαμβάνονται επιγραμματικά:**

Κοινωνικός Επιστήμονας:

* Ατομική - συναισθηματική στήριξη.
* Παροχή υπηρεσιών ψυχοκοινωνικής υποστήριξης και ενδυνάμωσης.
* Διαμεσολάβηση σε δημόσιες υπηρεσίες, ασφαλιστικούς οργανισμούς, υγειονομικές επιτροπές.
* Ενημέρωση, παραπομπή, διασύνδεση, και υποστήριξη στην διαδικασία κατάθεσης αιτήσεων για κοινωνικές παροχές και υπηρεσίες σε συνεργασία με αρμόδιους φορείς παροχής κοινωνικών επιδομάτων, συντάξεων και κοινωνικών παροχών όπως (ΚΕΠΑ, ΕΦΚΑ, Κέντρο Κοινότητας, ΟΠΕΚΑ κ.α.).
* Παραπομπή - διασύνδεση με φορείς, δίκτυα, υπηρεσίες και προγράμματα ένταξης συμπερίληψης κ.λπ.
* Διοργάνωση συναντήσεων γνωριμίας, συντροφιάς ωφελουμένων ανά οικισμό - γειτονιά. Ευαισθητοποίηση γειτονικού περιβάλλοντος ωφελουμένων αναφορικά με την ενίσχυση κοινωνικού δεσμού σε επίπεδο γειτονιάς -οικισμού, (αναγκαιότητας επικοινωνίας, συμπαράστασης, κ.λ.π.).

Νοσηλεύτρια:

* Παροχή πρωτοβάθμιας νοσηλευτικής φροντίδα σε συνεργασία με τις Ιατρικές – Νοσοκομειακές μονάδες της περιοχής και άλλες Υπηρεσίες Υγείας, 7ης Υγειονομικής Περιφέρειας Κρήτης, (Γενικό Νοσοκομείο Χανίων «Ο Άγιος Γεώργιος», Κέντρο Υγείας Κισσάμου κ.α.).
* Διενέργεια αιμοληψιών, χορήγηση ενέσιμης αγωγής, λήψη ζωτικών σημείων: έλεγχος αρτηριακής πίεσης, σακχάρου, κορεσμού οξυγόνου.
* Ανοσοποίηση, ετήσιος αντιγριπικός εμβολιασμός ευπαθών ομάδων πληθυσμού, (ηλικιωμένοι, άτομα με αναπηρία) σε συνεργασία με θεράποντα/ουσα ιατρό.
* Παρακολούθηση τήρησης φαρμακευτικής αγωγής - θεραπευτικής συνέχειας, συνταγογράφηση, προμήθεια και χορήγηση φαρμάκων σε συνεργασία με θεράποντα/ουσα ιατρό.
* Παροχή πρώτων βοηθειών, πρόληψη και περιποίηση τραυμάτων και κατακλίσεων.
* Φροντίδα ατομικής υγιεινής.
* Νοσηλευτική εκπαίδευση του φροντιστή/στριας ή του οικογενειακού περιβάλλοντος, καταγραφής ζωτικών σημείων, τήρηση αρχείου ελέγχου ζωτικών οργάνων, τήρησης φαρμακευτικής αγωγής.
* Εκπαίδευση στην φροντίδα ατομικής υγιεινής, λουτρό ατομικής υγιεινής κατακεκλιμένων.
* Συνοδεία σε δομές και υπηρεσίες υγείας, νοσοκομεία, θεράποντα/ουσα ιατρό κ.α.

Οικογενειακή Βοηθός, Καθαρίστρια:

* Φροντίδα ατομικής υγιεινής (προετοιμασία ασφάλειας μπάνιου - λούσιμο - σκούπισμα, φροντίδα άκρων), ξύρισμα κ.α.
* Καθαριότητα οικίας, (καθάρισμα δαπέδου, κουφωμάτων, επίπλων, αλλαγή κλινοσκεπασμάτων, πλύσιμο σκευών νοικοκυριού κ.α.).
* Προετοιμασία φαγητού, μαγείρεμα.
* Αγορά ειδών πρώτης ανάγκης τροφίμων, (ειδών επισιτιστικής και βασικής υλικής συνδρομής) , πληρωμή λογαριασμών ΔΕΚΟ, κ.α.
* Συνοδεία στον θεράποντα/ουσα ιατρό.

Οδηγός:

Μεταφορά του προσωπικού με ασφάλεια από την έδρα της δομής στις οικίες των ωφελουμένων.

**Ωράριο Λειτουργίας: 7:00 π.μ. – 3:00 μ.μ.**

**Δικαιολογητικά Εγγραφής στο πρόγραμμα**

* Αίτηση (χορηγείται από την υπηρεσία)
* Φωτοτυπία αστυνομικής ταυτότητας ή διαβατηρίου
* Πιστοποιητικό οικογενειακής κατάστασης
* Εκκαθαριστικό σημείωμα τρέχοντος έτους
* Απόφαση Υγειονομικής Επιτροπής ΚΕ.Π.Α. (εάν υπάρχει)

Ο/Η ενδιαφερόμενος/η δύναται να υποβάλει την αίτηση εγγραφής στο πρόγραμμα με τα συνημμένα δικαιολογητικά στο Κεντρικό Πρωτόκολλο του Δήμου Κισσάμου ή στο γραφείο, της έδρας του προγράμματος.

**Στοιχεία επικοινωνίας:**

Δ/νση.: Πύργος, Κισσάμου

Τ.Κ. :73400, Κίσσαμος

Τηλέφωνα Επικοινωνίας : 28220 23717, 6930076428

Ηλεκτρονικό Ταχυδρομείο/email: bspiti@kissamos.gr